ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों/केंद्रशासित प्रदेशों को टीके की 23 करोड़ से अधिक खुराक प्रदान की गयी
राज्यों/केंद्रशासित प्रदेशों के पास अब भी टीके की 1.57 करोड़ से अधिक खुराक उपलब्ध हैं
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को निशुल्क कोविडटीके उपलब्ध कराकर उनकी मदद कर रही है।भारत सरकार राज्यों/केंद्रशासित प्रदेशों को टीकों की सीधी खरीद की सुविधा भी प्रदान कर रही है।जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है।
कोविड-19 टीकाकरण की तीसरे चरण की उदारीकृत और त्वरित रणनीति का कार्यान्वयन एक मई 2021 से शुरू हो गया है।
रणनीति के तहत, हर महीने केंद्रीय औषधि प्रयोगशाला  द्वारा मंजूरी प्राप्त किसी भी निर्माता के टीकों की 50 प्रतिशत खुराक भारत सरकार द्वारा खरीदी जाएगी। भारत सरकार ये खुराक राज्य सरकारों को पूरी तरह से निशुल्क उपलब्ध कराना जारी रखेगी जैसा कि पहले किया जा रहा था।
भारत सरकार ने अब तक राज्यों/केंद्रशासित प्रदेशों को कोविड टीके की 23 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  21,51,48,659 खुराक  है।
राज्यों/केंद्रशासित प्रदेशों के पास अब भी टीके की 1.57 करोड़ से ज्यादा  खुराक उपलब्ध हैं जिन्हें दिया जाना बाकी है।
एमजी/एएम/पीके/डीसी
(
प्रधानमंत्री कार्यालय
प्रधानमंत्री ने गर्मी के मौसम में यात्रियों के लिए सुगम यात्रा सुनिश्चित करने हेतु 217 विशेष ट्रेनों के परिचालन की सराहना की
प्रधानमंत्री श्री नरेन्द्र मोदी ने गर्मी के मौसम में यात्रियों के लिए सुगम यात्रा सुनिश्चित करने हेतु 217 विशेष ट्रेनों के परिचालन की सराहना की है।
पत्र सूचना कार्यालय के एक ट्वीट को साझा करते हुए प्रधानमंत्री ने ट्वीट किया:
"यह गर्मी के मौसम के दौरान आराम और रेल-संपर्क को बढ़ाएगा।"
स्वास्थ्य एवं परिवार कल्याण मंत्रालय
भारत ने ‘टेस्ट, ट्रैक, ट्रीट’ रणनीति को अपनाते हुए सफलतापूर्वक लगभग 3.7 करोड़ टेस्ट कर लिए हैं
टेस्ट प्रति मिलियन  अब और बढ़कर 26,685 के स्तर पर पहुंचा
भारत ने ‘टेस्ट, ट्रैक एवं ट्रीट’ रणनीति पर फोकस करते हुए अब तक कुल मिलाकर लगभग 3.7 करोड़ कोविड-19 सैंपल का परीक्षण  किया है। दैनिक टेस्ट की संख्या तेजी से बढ़ाने के भारत के दृढ़संकल्प से अब तक कुल टेस्ट का आंकड़ा 3,68,27,520 के स्तर पर पहुंच गया है।
पिछले 24 घंटों में 9,25,383 टेस्ट होने के साथ ही ‘टेस्ट प्रति मिलियन’ अब और तेजी से बढ़कर 26,685 के उच्च स्तर पर पहुंच गया है।
समय पर मरीजों की पहचान, त्वरित आइसोलेशन और प्रभावकारी उपचार की दिशा में पहले कदम के रूप में तेज गति से टेस्ट किए जाने से संक्रमण के फैलाव को सीमित करना भी संभव हो पाया है।
पुणे में एकल लैब  से शुरुआत होने के बाद से लेकर अब तक भारत के टेस्टिंग लैब नेटवर्क का व्यापक विस्तार हुआ है और आज इसमें कुल मिलाकर 1524 लैब हैं। 986 लैब सरकारी क्षेत्र में और 538 लैब निजी क्षेत्र में हैं। इनमें निम्नलिखित शामिल है:
• वास्तविक समय में आरटी पीसीआर आधारित टेस्टिंग लैब: 787 
• ट्रूनैट आधारित टेस्टिंग लैब : 619 
• सीबीनैट आधारित टेस्टिंग लैब: 118 
कोविड-19 से संबंधित तकनीकी मुद्दों पर समस्त प्रामाणिक एवं अद्यतन जानकारियों, दिशा-निर्देशों और एडवाइजरी के लिए कृपया नियमित रूप से यहां जाएं: https://www.mohfw.gov.in/ and @MoHFW_INDIA
कोविड-19 से संबंधित तकनीकी प्रश्न technicalquery.covid19[at]gov[dot]in पर और अन्य प्रश्न ncov2019[at]gov[dot]in तथा @CovidIndiaSeva पर भेजे जा सकते हैं।
कोविड-19 से संबंधित किसी भी प्रश्न का उत्तर जानने के लिए कृपया स्वास्थ्य एवं परिवार कल्याण मंत्रालय के हेल्पलाइन नंबर: +91-11-23978046 अथवा 1075  पर कॉल करें। कोविड-19 पर राज्यों/केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर भी उपलब्ध है।
वाणिज्य एवं उद्योग मंत्रालय
दुबई में भारत मंडप स्थायी पवेलियन बना रहेगा: श्री पीयूष गोयल
"भारत दुबई में नियोजित इनोवेशन डिस्ट्रिक्ट में भारत को यह गौरवपूर्ण स्थान देने के लिए संयुक्त अरब अमीरात का कृतज्ञ है, जो हमारी साझेदारी के भरोसे और गतिशीलता का प्रतीक होगा": श्री गोयल
भारत और संयुक्त अरब अमीरात हमारी अर्थव्यवस्थाओं की सहयोगी प्रकृति के कारण स्वाभाविक भागीदार हैं और बढ़ता व्यापार हमारे दोनों देशों के तालमेल को प्रदर्शित करेगा: श्री गोयल
श्री गोयल ने कोविड-19 महामारी के कारण दो वर्ष के विलंब के बावजूद दुबई वर्ल्ड एक्सपो को असीम सफलता दिलाने के लिए यूएई नेतृत्व की सराहना की
केंद्रीय वाणिज्य और उद्योग, उपभोक्ता मामले और खाद्य और सार्वजनिक वितरण और कपड़ा मंत्री श्री पीयूष गोयल ने आज घोषणा की कि दुबई में भारत मंडप एक स्थायी पवेलियन रहेगा। उन्होंने कहा, भारत को दुबई में नियोजित इनोवेशन डिस्ट्रिक्ट में यह गौरवपूर्ण स्थान देने के लिए भारत यूएई का आभारी है, जो हमारी साझेदारी के विश्वास और गतिशीलता का प्रतीक होगा।
दुबई में वर्ल्ड एक्सपो-2020 में भारत के सम्मान दिवस समारोह को संबोधित करते हुए श्री गोयल ने कहा, "मैं इस मार्वल इन मोशन का निर्माण करने के लिए एक्सपो में भारत को गौरव का स्थान प्रदान करने हेतु दुबई को धन्यवाद देता हूं।"
श्री गोयल ने कहा कि भारत मंडप का पिछले सप्ताह 17 लाख लोगों ने अवलोकन किया, जो दुबई एक्सपो में तीन या चार पवेलियन के बीच शायद सबसे अधिक है।
इस वित्तीय वर्ष में भारत के 400 बिलियन डॉलर से अधिक के कुल निर्यात में से संयुक्त अरब अमीरात के लगभग 26 बिलियन डॉलर के योगदान का उल्लेख करते हुए श्री गोयल ने कहा कि संयुक्त अरब अमीरात भारत का दूसरा सबसे बड़ा निर्यात गंतव्य है।
उन्होंने कहा, “हमें उम्मीद है कि आने वाले वर्षों में यह और बढ़ेगा। भारत संयुक्त अरब अमीरात में कंपनियों के लिए गंतव्य देश है। हम प्रतिभा और निवेशक अनुकूल नीतियां प्रदान करते हैं।”
प्रधानमंत्री श्री नरेन्द्र मोदी और संयुक्त अरब अमीरात के महामहिम शेख मोहम्मद बिन जायद अल नाहयान के नेतृत्व को रेखांकित करते हुए, श्री गोयल ने कहा कि विश्वास भारत-यूएई संबंधों का सबसे बड़ा कारक है।
उन्होंने कहा, "आज हम अपनी अर्थव्यवस्थाओं की सहयोगी प्रकृति के कारण स्वाभाविक भागीदार हैं और व्यापार में वृद्धि हमेशा हमारे दोनों देशों के तालमेल को प्रदर्शित करेगी और हमारे शाश्वत बंधनों को और मजबूत करेगी। हमारे संबंध जीवंत बने रहेंगे, मजबूती से बढ़ते रहेंगे और आने वाले वर्षों में दोनों देशों के लोगों के लिए बड़े अवसरों को प्रदर्शित करेंगे।”
श्री गोयल ने दुबई वर्ल्ड एक्सपो को अप्रतिम रूप से सफल बनाने के उनके अथक प्रयासों के लिए यूएई नेतृत्व की सराहना की। दुबई वर्ल्ड एक्सपो के उद्घाटन के बाद से पिछले छह महीनों में लगभग 25 मिलियन लोगों ने इसका अवलोकन किया है।
कोविड-19 महामारी के कारण वर्ल्ड एक्सपो के आरंभ होने में दो वर्ष के विलंब का उल्लेख करते हुए उन्होंने कहा, “दुबई एक्सपो भी विपरीत परिस्थितियों पर साहस की जीत का एक उज्ज्वल उदाहरण बना रहेगा।”
श्री गोयल ने कहा कि जिस अवधि के दौरान दुबई एक्सपो का आयोजन किया जा रहा था, भारत और यूएई ने व्यापक आर्थिक भागीदारी समझौते  पर बातचीत की, जो अब तक का सबसे तेज द्विपक्षीय मुक्त व्यापार समझौता है। श्री गोयल ने कहा, 18 फरवरी, 2022 को दोनों देशों ने सीईपीए पर हस्ताक्षर किए और भारत-यूएई संयुक्त विजन दस्तावेज का अनावरण किया।
श्री गोयल ने कहा कि भारत का प्रतिष्ठित भारतीय प्रौद्योगिकी संस्थान  सीईपीए समझौते के तहत यूएई में अपना पहला विदेशी परिसर खोलेगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 198.65 करोड़ टीके लगाए जा चुके हैं
भारत में सक्रिय मरीजों की संख्या 1,25,028 है
सक्रिय मामलों की दर 0.29 प्रतिशत है
स्वस्थ होने की वर्तमान दर 98.51 प्रतिशत है
बीते चौबीस घंटों में 16,104 लोग स्वस्थ हुए,अब तक स्वस्थ हुए कुल लोगों की संख्या 4,29,53,980 है
पिछले 24 घंटों में 18,840 नए मामले सामने आए
दैनिक सक्रिय मामलों की दर 4.14 प्रतिशत है
साप्ताहिक सक्रिय मामलों की दर 4.09 प्रतिशत है
अब तक 86.61 करोड़ जांच की जा चुकी हैं,बीते चौबीस घंटों में 4,54,778 जांच की गई
प्रधानमंत्री कार्यालय
प्रधानमंत्री ने महिला दिवस पर महिला उद्यमियों से उत्पादों की खरीद की
प्रधानमंत्री श्री नरेन्द्र मोदी ने आज महिला दिवस के अवसर पर विभिन्न महिला स्व-सहायता समूहों तथा उद्यमियों से उत्पादों की खरीद की। यह महिला उद्यमियों तथा आत्मनिर्भर भारत को प्रोत्साहन देने का एक प्रयास है।
आत्मनिर्भरता के लिए भारत की खोज में महिलाओं की भूमिका की चर्चा करते हुए श्री मोदी ने ट्वीट किया, “आत्मनिर्भर बनने की भारत की खोज में महिलाएं अग्रणी भूमिका निभा रही हैं। अंतर्राष्ट्रीय महिला दिवस के अवसर पर आइए, हम महिलाओं के बीच उद्यमशीलता को प्रोत्साहित करने के लिए प्रतिबद्ध हों।
आज मैंने कुछ उत्पादों की खरीद की, जो महिला उद्यम, सृजनशीलता तथा भारत की संस्कृति के प्रतीक हैं। #नारीशक्ति”
तमिलनाडु की तोडा जनजाति के कारीगरों द्वारा बनाए गए कशीदाकारीयुक्त शॉल की खरीद पर उन्होंने कहा, “तमिलनाडु की तोडा जनजाति के कारीगरों द्वारा बनाया गया उत्कृष्ट हस्त कशीदाकारीयुक्त शॉल अनुपम दिखा।
मैंने एक ऐसा ही शॉल खरीदा। ट्राइब्स इंडिया इस उत्पाद की मार्केटिंग करता है। #नारीशक्ति”
हस्तशिल्पयुक्त गोंड पेपर पेंटिंग के संबंध में उन्होंने ट्वीट किया, “इसने वातावरण में और अधिक रंग भर दिया।
हमारे जनजातीय समुदायों की कला दर्शनीय है। यह हस्तशिल्पयुक्त गोंड पेपर पेंटिंग रंगों और रचनाशीलता का आपस में विलय कर देती हैं।
आज इस पेंटिंग की खरीद की। #नारीशक्ति”
प्रधानमंत्री ने नगालैंड के एक पारंपरिक शॉल की भी खरीद की। उन्होंने ट्वीट किया, “भारत बहादुरी, करुणा तथा सृजनशीलता की पर्यायवाची नागा संस्कृति पर गर्व महसूस करता है।
नगालैंड के एक पारंपरिक शॉल की खरीद की। #नारीशक्ति”
प्रधानमंत्री ने खादी कॉटन मधुबनी पेंटेड स्टोल की खरीद पर ट्वीट किया।
“खादी महात्मा गांधी तथा भारत के समृद्ध इतिहास के साथ घनिष्टता से जुड़ा हुआ है। एक खादी कॉटन मधुबनी पेंटेड स्टोल की खरीद की। यह एक सर्वश्रेष्ठ गुणवत्ता वाला उत्पाद है और हमारे नागरिकों की रचनाशीलता के साथ घनिष्टतापूर्वक जुड़ा हुआ है। #नारीशक्ति”
पश्चिम बंगाल के हस्तनिर्मित जूट फाइल फोल्डर पर श्री मोदी ने ट्वीट किया “मैं निश्चित रूप से पश्चिम बंगाल के इस हस्तनिर्मित जूट फाइल फोल्डर का उपयोग करने जा रहा हूं।
राज्य के जनजातीय समुदायों द्वारा बनाए गए पश्चिम बंगाल के इस जूट उत्पाद को निश्चित रूप से आपके घरों में होना चाहिए। #नारीशक्ति”
प्रधानमंत्री ने असम के काकातीपापुंग डेवलपमेंट ब्लॉक के स्व-सहायता समूहों द्वारा बनाए गए एक गामुसा की भी खरीद की।
प्रधानमंत्री ने ट्वीट किया “ आपने अकसर मुझे गामुसा पहने हुए देखा है। यह बेहद आरामदायक है। आज मैंने काकातीपापुंग डेवलपमेंट ब्लॉक के विभिन्न स्व-सहायता समूहों द्वारा बनाए गए एक गामुसा की खरीद की। #नारीशक्ति”
श्री मोदी ने केरल स्थित महिलाओं द्वारा बनाए गए पारंपरिक ताड़शिल्प निलाविलाक्कु की खरीद के बारे में भी ट्वीट किया।
“मैं केरल स्थित महिलाओं द्वारा बनाए गए पारंपरिक ताड़शिल्प निलाविलाक्कु की प्राप्ति की आतुरता से प्रतीक्षा कर रहा हूं। यह सराहनीय है कि किस प्रकार हमारी #नारीशक्ति ने स्थानीय शिल्पों तथा उत्पादों को संरक्षित किया है तथा इसे लोकप्रिय बनाया है।
विधि एवं न्याय मंत्रालय
न्याय विभाग द्वारा प्रशिक्षुओं के साथ इंटरैक्टिव सत्र आयोजित किया गया
11 जुलाई, 2023 को नई दिल्ली के जैसलमेर हाउस में न्याय विभाग द्वारा प्रशिक्षुओं  के साथ एक इंटरैक्टिव सत्र आयोजित किया गया। इसकी अध्यक्षता न्याय विभाग के विशेष सचिव श्री राजिंदर कुमार कश्यप ने की। उन्होंने प्रशिक्षुओं को उत्सुक पाठक बनने के लिए प्रोत्साहित किया।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 153.90 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 18.43 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,53,90,03,655
|
|
शेष टीके
|
|
18,43,66,611
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 153.30 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 18.43 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री 20 जुलाई को राष्ट्रमंडल खेल 2022 में भाग लेने जा रहे भारतीय दल के साथ बातचीत करेंगे
प्रधानमंत्री श्री नरेन्द्र मोदी 20 जुलाई, 2022 को सुबह 10 बजे राष्ट्रमंडल खेल  2022 में भाग लेने जा रहे भारतीय दल के साथ वीडियो कॉन्फ्रेंसिंग के माध्यम से बातचीत करेंगे। इस बातचीत में एथलीटों के साथ-साथ उनके कोच भी शामिल होंगे।
प्रधानमंत्री की यह बातचीत प्रमुख खेल आयोजनों में भाग लेने से पहले एथलीटों को प्रेरित करने के उनके निरंतर प्रयास का एक हिस्सा है। पिछले साल, प्रधानमंत्री ने टोक्यो 2020 ओलंपिक में भाग लेने वाले भारतीय एथलीटों के दल के साथ-साथ टोक्यो 2020 पैरालंपिक खेलों में भाग लेने वाले भारतीय पैरा-एथलीटों के दल के साथ भी बातचीत की थी।
यहां तक की खेल प्रतियोगिताओं के दौरान भी, प्रधानमंत्री ने एथलीटों की प्रगति में गहरी दिलचस्पी ली। कई मौकों पर तो, उन्होंने एथलीटों को व्यक्तिगत रूप से फोन कर उनकी सफलता एवं ईमानदार प्रयासों के लिए बधाई दी और उन्हें बेहतर प्रदर्शन करने के लिए प्रेरित किया। इसके अलावा, भारतीय दल के देश लौटने के बाद भी प्रधानमंत्री ने उनके साथ मुलाकात और बातचीत की।
राष्ट्रमंडल खेल  2022 बर्मिंघम में 28 जुलाई 2022 से लेकर 08 अगस्त, 2022 के दौरान आयोजित किये जाएंगे। कुल 215 एथलीट 19 खेलों की 141 स्पर्धाओं में भाग लेकर राष्ट्रमंडल खेल  2022 में भारत का प्रतिनिधित्व करेंगे।
रक्षा मंत्रालय
भारत-अफ्रीका रक्षा वार्ता प्रत्येक रक्षा प्रदर्शनी के साथ आयोजित की जाएगी
मुख्य विशेषताएं :
- वार्ता से अफ्रीकी देशों और भारत के बीच मौजूदा साझेदारियों को कायम रखने में मदद मिलेगी
- आपसी जुड़ाव के लिए नए क्षेत्रों का पता लगाना
- मनोहर पर्रिकर रक्षा अध्ययन और विश्लेषण संस्थान नॉलेज पार्टनर बनेगा
- रक्षा मंत्री रक्षा प्रदर्शनी 2022 के साथ-साथ आयोजित अगली भारत-अफ्रीका रक्षा वार्ता में अफ्रीकी देशों के रक्षा मंत्रियों की मेजबानी करेंगे
भारत और अफ्रीका के बीच घनिष्ठ और ऐतिहासिक संबंध हैं। भारत-अफ्रीका रक्षा संबंधों की नींव 'सागर' - क्षेत्र में सभी के लिए सुरक्षा और विकास' तथा 'वसुधैव कुटुम्बकम' – द वर्ल्ड इज वन फैमिली जैसे दो मार्गदर्शक सिद्धांतों पर आधारित है।
रक्षा मंत्रालय और विदेश मंत्रालय द्वारा 06 फरवरी, 2020 को रक्षा प्रदर्शनी के साथ-साथ उत्तर प्रदेश के लखनऊ में पहली बार भारत-अफ्रीका रक्षा मंत्री कॉन्क्लेव  आयोजित किया गया था। भारत-अफ्रीका फोरम शिखर सम्मेलन IV के क्रम में मंत्रिस्तरीय पैन अफ्रीका कार्यक्रमों की श्रृंखला में यह पहला था। कॉन्क्लेव के परिणाम दस्तावेज़ के रूप में आईएडीएमसी 2020 के समापन के बाद एक संयुक्त घोषणा, 'लखनऊ घोषणा' को लागू की गई थी।
घोषणा को आगे बढ़ाने और हितधारकों के परामर्श से, भारत हर दो साल में एक बार आयोजित होने वाले क्रमिक रक्षा प्रदर्शनी के दौरान भारत-अफ्रीका रक्षा वार्ता को संस्थागत बनाने का प्रस्ताव करता है। भारत-अफ्रीका रक्षा वार्ता के संस्थापन से अफ्रीकी देशों और भारत के बीच मौजूदा साझेदारी के निर्माण में मदद मिलेगी और क्षमता निर्माण, प्रशिक्षण, साइबर सुरक्षा, समुद्री सुरक्षा और आतंकवाद का मुकाबला करने जैसे क्षेत्रों सहित आपसी जुड़ाव के लिए नए क्षेत्रों का पता लगाने में मदद मिलेगी।
यह निर्णय लिया गया है कि मनोहर पर्रिकर रक्षा अध्ययन और विश्लेषण संस्थान भारत अफ्रीका रक्षा वार्ता का नॉलेज पार्टनर होगा और भारत तथा अफ्रीका के बीच रक्षा सहयोग बढ़ाने के लिए आवश्यक सहायता प्रदान करने में मदद करेगा।
यह भी निर्णय लिया गया है कि रक्षा मंत्री श्री राजनाथ सिंह अगले भारत-अफ्रीका रक्षा वार्ता में अफ्रीकी राष्ट्रों के रक्षा मंत्रियों की मेजबानी करेंगे। 'भारत-अफ्रीका: रक्षा और सुरक्षा सहयोग को मजबूत करने और तालमेल के लिए रणनीति अपनाना' इस बार भारत-अफ्रीका रक्षा वार्ता का व्यापक विषय होगा।.एमजी/एएम/एसकेएस/एसएस
(Visitor Counter : 437
भारतीय प्रतिस्पर्धा आयोग
सीसीआई ने प्रतिस्पर्धा अधिनियम, 2002 की धारा 31 के तहत टीवीएस समूह के आंतरिक पुनर्गठन को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31 के तहत टीवीएस समूह के आंतरिक पुनर्गठन को मंजूरी दे दी है।
प्रस्तावित संयोजन के तहत 10 दिसंबर 2020 को हुए परिवारिक व्यवस्था संबंधी ज्ञापन के निष्पादन, संबंधित पक्षों के बीच 29 जनवरी 2021 को हुई विलय एवं व्यवस्था की समग्र योजना, और 30 जनवरी 2021 के बोर्ड प्रस्तावों के अनुसार टीवीएस समूह के भीतर एक आंतरिक पुनर्गठन पर विचार किया गया है ।
संबंधित पक्षों का संक्षिप्त विवरण नीचे दिया गया है:
 टीवीएस मोबिलिटी प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी-अपनी सहायक कंपनियों के जरिए मुख्य रूप से निवेश परामर्श, श्रम बल संबंधी सहायता सेवाओं, मोटर वाहन के कलपुर्जों के थोक वितरण, टायर एवं ट्यूब के लिए मरम्मत सामग्री के निर्माण और कृषि गतिविधियों में संलग्न हैं।
 टी.एस. राजम टायर्स प्राइवेट लिमिटेड: यह टीवीएस मोबिलिटी प्राइवेट लिमिटेड के पूर्ण स्वामित्व वाली सहायक कंपनी है और वर्तमान में किसी भी व्यवसाय में संलग्न नहीं है।
सदर्न रोडवेज  प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी सहायक कंपनियों के जरिए कृषि संबंधी गतिविधियों में संलग्न हैं।
 त्रिचूर सुंदरम संथानम एंड फैमिली प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी सहायक कंपनियों के जरिए मुख्य रूप से उधारी देने संबंधी सेवाओं, बिजनेस प्रोसेस आउटसोर्सिंग सेवाओं, बीमा उत्पादों के वितरण, निवेश प्रबंधन, मोटर वाहन के कलपुर्जों के निर्माण में संलग्न हैं।
 टीवीएस सुंदरम फास्टनर्स प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी सहायक कंपनियों के जरिए किसी भी व्यावसायिक गतिविधि में संलग्न नहीं हैं।
 मदुरै अलगर एंटरप्राइजेज प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी सहायक कंपनियों के जरिए फिनोल फॉर्मेल्डिहाइड रेजिन और कैशू फ्रिक्शन डस्ट के निर्माण में संलग्न है।
 एसबी टीवीएस इंडस्ट्रियल वेंचर्स प्राइवेट लिमिटेड: यह एक होल्डिंग कंपनी है और वर्तमान में किसी भी व्यवसाय में संलग्न नहीं है। इसके शेयरधारक अपनी सहायक कंपनियों के जरिए मुख्य रूप से अल्युमीनियम, पैकेजिंग और लेबल प्रिंटिंग सेवाओं के व्यापार में संलग्न है।
सीसीआई का विस्तृत आदेश जल्द ही उपलब्ध होगा।
पर्यटन मंत्रालय
ऐतिहासिक लाल किले पर आयोजित ‘भारत पर्व’ 2019 का रंगारंग उत्सव लोगों के आकर्षण का केंद्र बन गया
(पर्यटन मंत्रालय द्वारा ‘गणतंत्रता दिवस 2019’ के एक हिस्से के रूप में आयोजित भारत पर्व उत्सव में तीसरे दिन पारंपरिक कार्यक्रम, सेना के बैंड, योग की प्रदर्शनी और रसोई को सीधे प्रसारित किया गया। लाल किले पर आयोजित इस पर्व में बड़ी संख्या में दर्शकों ने हिस्सा लिया। लाल किले में इस पर्व के लिए प्रवेश निःशुल्क है और ये दोपहर 12 बजे से लेकर रात के 10 बजे तक लोगों के लिए खुली हुई है। हालांकि आयोजन स्थल तक जाने के लिए अपना पहचान पत्र साथ लेकर जाएं। ये भारत पर्व का चौथा संस्करण है, जो कि 31 जनवरी 2019 तक चलेगा।
पर्यटन मंत्रालय ने पहली बार पर्व उत्सव में डिजिटल प्रदर्शनी भी लगाई थी जिसमें भारत सरकार के डिजिटल पहल जैसे इन्क्रेडिबल इंडिया की वेबसाइट, मोबाइल ऐप, वर्चुअल रिएलिटी के जरिए भारत के आकर्षक पर्यटन स्थलों को दिखाकर इसके जरिए देश में पर्यटन को बढ़ावा देने की कोशिश की गई है। इन्क्रेडिबल इंडिया के डिजिटल प्रदर्शनी बूथ में पर्यटन मंत्रालय ने वर्चुअल रिएलिटी पूर्वाभ्यास और दूसरे कंटेंट लिए गूगल आर्ट और कल्चर के साथ तालमेल किया। इसके अलावा वर्चुअल रिएलिटी के जरिए भारतीय पर्यटन स्थलों के नजारे तैयार करने के लिए एक नए स्टार्टअप एम/एस आउटसाइडवीआर को मौका दिया गया है।
इस साल का दूसरा आकर्षण पर्यटन मंत्रालय का ‘धरोहर को गोद लो’ योजना का स्टॉल रहा, जहां वीडियो के जरिए ‘स्मारक मित्र’ अपने स्मारक के बारे में बताते/ अपनी योजना के बारे में वीडियो के जरिए जानकारी देते या फिर अपने गोद लिए धरोहर के अनुभव को साझा करते नजर आए।
आज भारत पर्व में थल सेना, वायुसेना और नौसेना ने स्टेटिक बैंड का नजारा पेश किया वहीं थल सेना ने डायनेमिक बैंड भी बजाए। झारखंड से आए कलाकारों ने छऊ नृत्य पेश किया। कर्नाटक के कलाकारों ने डोलू कुनिथा और जगलगे प्रस्तुत की। सिक्किम के कलाकारों ने तमांग सेलो प्रस्तुत किया। मध्यप्रदेश के कलाकारों ने गंगौर लोकनृत्य और मैहर बैंड का प्रदर्शन किया। जबकि उत्तराखंड के कलाकारों ने चपेली का प्रदर्शन किया. इसके अलावा कुदुंबश्री, केरल, छत्तीसगढ़, राजस्थान और कर्नाटक के विशेष व्यंजनों को बनाते हुए सीधे प्रदर्शित गया। आखिर में उत्तरी क्षेत्र सांस्कृतिक केंद्र  के कलाकारों ने नृत्य की प्रस्तुत किए।
29 जनवरी 2019 को तेलंगाना, कर्नाटक, उत्तर प्रदेश और ओडिशा के व्यंजन बनाते हुए प्रदर्शित किए जाएंगे। इसके अलावा पर्व क्षेत्र में असम, उत्तर प्रदेश, जम्मू और कश्मीर, पंजाब, केरल और हरियाणा के सांस्कृतिक कार्यक्रमों की प्रस्तुति दोपहर 1 बजे से शाम 6 बजे तक होगी। सेना के बैंड की प्रस्तुति और उत्तरी क्षेत्र सांस्कृतिक केंद्र  के कलाकारों के नृत्य की प्रस्तुति की जाएगी।
पर्यटन मंत्रालय को इस आयोजन में प्रमुख मंत्रालय की भूमिका दी गई है। इस साल के प्रमुख आकर्षण में स्टेच्यू ऑफ यूनिटी के प्रतिरूप जिसे मशहूर मूर्तिकार श्री राम वानजी सुतार ने बनाया है, जिसमें ‘महात्मा गांधी के सिद्धांत’ को आधार बनाते हुए 10 पेंटिंग कलाकारों ने मिलकर गांधी ग्राम बनाया है। इसके अलावा गणतंत्र दिवस परेड की झांकी की प्रदर्शनी, सेना के बैंड की प्रस्तुति , फुड कोर्ट में अलग-अलग व्यंजनों की प्रदर्शनी, शिल्प मेला, देश के अलग अलग हिस्सों की सांस्कृतिक प्रस्तुति और शिल्प उत्पादों की प्रदर्शनी और बिक्री इस आयोजन में अलग-अलग दिन आकर्षण के प्रमुख केंद्र रहे। इस पर्व में आईआरसीटीसी की विशेष पर्यटक ट्रेनों के बारे में भी जानकारी प्रदर्शित की गई। इसमे ‘जागो ग्राहक जागो’ ग्राहक जागरुकता अभियान और विज्ञापन और दृश्य प्रचार निदेशालय  द्वारा एक प्रदर्शनी का आयोजन किया गया।
गृह मंत्रालय
ब्रिटिश मंत्री बैरोनेस विलियम्स ने गृह राज्य मंत्री श्री किरेन रिजीजू से भेंट की
भारत और ब्रिटेन आतंकवाद का मुकाबला करने पर जारी द्विपक्षीय बातचीत का दर्जा बढ़ाकर मंत्रिस्तरीय कर दें : श्री किरेन रिजीजू
ब्रिटेन की समानता मंत्री बैरोनेस विलियम्स के नेतृत्व में एक प्रतिनिधिमंडल ने आज यहां केन्द्रीय गृह राज्य मंत्री श्री किरेन रिजीजू की अगुवाई वाले भारतीय प्रतिनिधिमंडल के साथ बातचीत की। चर्चाओं के दौरान प्रवासन के मामलों में सहयोग करने, चरमपंथ से निपटने, प्रत्यर्पण, आपराधिक रिकॉर्ड साझा करने, इत्यादि कई महत्वपूर्ण मुद्दों को कवर किया गया। बैठक के दौरान श्री रिजीजू ने मनी लांड्रिंग और आतंकवादियों को वित्तपोषण की रोकथाम के लिए फाइनेंशियल एक्शन टास्क फोर्स  की सिफारिशों के कार्यान्वयन के लिए भी कहा।
अंतरराष्ट्रीय आतंकवाद का मुकाबला करने में सहयोग की आवश्यकता को रेखांकित करते हुए श्री रिजीजू ने कहा कि आतंकवाद को अलग नजरिए से नहीं देखा जा सकता। उन्होंने ब्रिटेन की मंत्री से अपने देश में भारत विरोधी गतिविधियों की रोकथाम करने का आग्रह किया। बैरोनेस विलियम्स ने इस मुद्दे पर उच्चतम स्तर के सहयोग का आश्वासन दिया। धोखाधड़ी और वित्तीय हेराफेरी के लिए भगोड़े लोगों के मुद्दे को उठाते हुए श्री रिजीजू ने कहा कि ब्रिटेन को एक सुरक्षित आश्रय स्थल के रूप में नहीं देखा जाना चाहिए।
भारतीय प्रतिस्पर्धा आयोग
सीसीआई ने टोटल एसई द्वारा अपनी सहायक कंपनी टोटल रिन्यूएबल्स एसएएस के माध्यम से अडानी ग्रीन एनर्जी लिमिटेड की शेयर पूंजी के अधिग्रहण को मंजूरी दी
भारतीय प्रतिस्पर्धा आयोग  ने प्रतिस्पर्धा अधिनियम, 2002 की धारा 31 के तहत आज टोटल एसई  द्वारा अपनी सहायक कंपनी टोटल रिन्यूएबल्स एसएएस के माध्यम से अडानी ग्रीन एनर्जी लिमिटेड  की शेयर पूंजी के अधिग्रहण को मंजूरी दी।
प्रस्तावित संयोजन के तहत अपनी पूर्ण स्वामित्व वाली सहायक कंपनी टोटल रिन्यूवेबल्स एसएएस के माध्यम से टोटल एसई द्वारा एजीईएल, जो अडानी समूह की नवीकरणीय ऊर्जा शाखा है में छोटी हिस्सेदारी के लिए निवेश किया जायेगा।
टोटल एसई, टोटल समूह पर स्वामित्व की अंतिम इकाई है। टोटल एसई   तेल और गैस उद्योग के हर क्षेत्र में संचालन के साथ एक अंतर्राष्ट्रीय एकीकृत ऊर्जा उत्पादक है। टोटल समूह नवीकरणीय ऊर्जा और बिजली उत्पादन क्षेत्रों में भी व्यवसाय करता है।
एजीईएलभारत में निगमित एक सार्वजनिक सूचीबद्ध कंपनी है, जो बीएसई लिमिटेड और नेशनल स्टॉक एक्सचेंज ऑफ़ इंडिया लिमिटेडमें सूचीबद्ध है। एजीईएलभारत में नवीकरणीय ऊर्जा  के माध्यम से बिजली उत्पादन करती है। एजीईएल सौर पार्कों के विकास काभी व्यवसाय करती है।
सीसीआई का विस्तृत आदेश जल्द ही जारी किया जायेगा।